Publication: Magyar Közlöny
Issue: MK-1999-38 (Year: 1999, Number: 38)
Era: 1990-2004
Section: a 21/1999. (V. 3.) OM rendelethez
Paragraph Index: 27

5. A képzés főbb tanulmányi területei Anyagszerkezeti ismeretek 30—40%. A korábbi ismeretek elmélyítése, középiskolai vonatkozások felfrissítése: szilárdtestek szerkezete, periodikus és nem periodikus struktúrák, alakváltozás és törés, nem egyensúlyi anyagok és alkalmazásaik, elektromos és mágneses tulajdonságok, felületek, szemcse- és fázishatárok, multirétegek. Új anyagok és technológiák 15—20%. Mikro- és nanokristályos anyagok, kvázikristályok, folyadékkristályok, szuperötvözetek, intermetallikus fázisok, szupravezetők, ion-implantáció, felületek kezelése nagy intenzítású lézer nyalábbal, plazmaszórás. A szerkezetvizsgálat modern módszerei 30—40%. Pásztázó elektronmikroszkópia, transzmissziós elektronmikroszkópia, röntgenanalitika, multirétegek készítése és vizsgálata, röntgen-diffrakciós vizsgálatok, szupravezetők vizsgálata, differenciális scanning kalorimetria, ionsugaras analitika, felületanalitikai módszerek. Szakdidaktika 8—10%. Szilárdtestek szerkezetének modellezése termikus, mechanikus, elektromos és mágneses tulajdonságok tárgyalása a középiskolában, a témakör demonstrációs kísérletei, dinamikus golyómodell alkalmazása ponthibák, diszlokációk, szemcsehatárok dinamikus modellezésére, fizika oktatási programok. Pedagógia 8—10%. Tantervelmélet, tananyag-kiválasztás és -elrendezés, nemzeti alaptanterv és helyi tantervek, iskolai pedagógiai program, tantervfejlesztés elmélete és gyakorlata, tantervértékelések. 1999/38. szám

Source: https://magyarkozlony.hu/hivatalos-lapok/bb74018658afbc604624728d5d702cb59fb827ee/dokumentumok/cde7c616da90efc460a49e60aad7a0d7525e2f66/letoltes